### Beslutningstema

Kommunalbestyrelsen skal behandle og godkende udkast til tilbagemelding til Ankestyrelsen vedrørende tilsynsudtalelse af 12. juni 2024 om [adresse] VE-retningslinjer.

### Historik

Ankestyrelsen henvendte sig i december 2022 om en mulig tilsynssag vedrørende den del af Tønder Kommunes VE-retningslinjer, der vedrører projektansøgernes beskrivelse af bidrag til lokalområdets juridiske person med et lokalt og/eller almennyttigt formål. Ankestyrelsen har som opfølgning herpå den 12. juni 2024 afgivet en tilsynsudtalelse vedrørende dette aspekt af VE-retningslinjerne.

### Sagsfremstilling

Ankestyrelsen har i sin udtalelse vurderet, at Tønder Kommune handler i strid med planlovgivningen, når kommunen i forbindelse med ansøgninger om nye vedvarende energiprojekter opfordrer projektansøgerne til at tilkendegive, om - og i givet fald hvor meget - projektansøgerne agter at indbetale til en almennyttig udviklingsfond (som rettelig er en almennyttig forening), der er oprettet på kommunens initiativ.

Ankestyrelsen har anmodet Kommunalbestyrelsen om inden tre måneder at oplyse, hvad udtalelsen giver Kommunalbestyrelsen anledning til.

Forvaltningen har til brug for denne tilbagemelding udarbejdet et udkast til svar. I tilbagemeldingen lægges der op til, at Tønder Kommune tilpasser de politiske VE retningslinjer og de tilhørende ansøgningsskemaer, således at de relevante formuleringer, der af Ankestyrelsen er vurderet som ikke i overensstemmelse med planloven, udgår. Forvaltningen vil i forbindelse med tilretningen tage kontakt til Ankestyrelsen for nærmere vejledning.

### Lovgrundlag

Lov om kommunernes styrelse og planloven.

### Indstilling Kommunaldirektøren indstiller,

|  |  |
| --- | --- |
| at | tilbagemeldingen til Ankestyrelsen godkendes. |

### Beslutning

Indstillingen godkendt.

Liste C, Sten Klausen (O) og Louise Frederiksen (A) kan ikke følge indstillingen.